《壬午春偕侄孙菊园泛舟盛泽至分防署内访汪竹轩长史舟次因赋七律六首 其六》
清代·安昶

不道吴江景象殊，停棺累累傍桑枝。青山有地魂何在，白骨无情吊岂知。

鬼哭但愁风雨夜，邑人偏废蓼莪诗。蔂梩归反奚难尽，颡泚应回睨视时。

作者简介：字叶琴，号蓉溪，江苏金匮（今无锡）人。诸生。喜临摹古帖，草书尤有名。